Държавен вестник, бр. 61, 2025 г., стр. 196

СТР.  196	
Д Ъ Р Ж А В Е Н  В Е С Т Н И К 	
БРОЙ  61
4. Метод за определяне на СВА:
4.1. Изчислява се делът на всяка възрастова 
група спрямо общия брой МПС (в проценти).
4.2. Изчислява се осреднената стойност на 
възрастта на всяка група.
4.3.(1) Изчислява се претеглената средна 
възраст за всяка група като произведение от 
осреднените стойности на всеки възрастов 
период и процентната част на съответната 
група от общия брой.
4.4. Общата средна възраст на автопарка 
(СВА) е сборът от претеглените стойности на 
всички групи.
СВР** – средна възраст на новорегистри­
раните МПС по категории – за изчислението 
на СВР се използват данни от масив на МВР, 
разделен по възрастови групи. За целите на 
изчислението се възприема осреднената стой­
ност на възрастовия диапазон, в който попадат 
МПС, както е посочено в колона 2 от таблицата 
по-долу. След извършен анализ на данните, 
предоставени от МВР, се установи, че за средна 
възраст на автомобилите над 10 години следва 
да се приеме стойност от 17,5 години с оглед 
на минимизиране на статистическата грешка, 
тъй като за отчетната година новорегистри­
раните автомобили над 20-годишна възраст 
са малък брой и МВР предоставя обединени 
данни. Използват се данни за регистрираните 
през предходната година МПС:
Възрастова 
група
Осреднена 
стойност 
(години)
Средна претеглена 
възраст, изразена 
като коефициент и 
съобразена с дан­
ните за предходна­
та година(2)
0 – 0,5 години
0,25
0,5 – 5 години
2,25
5 – 10 години
7,5
Над 10 години
17,5
5. Метод за определяне на СВР:
5.1. Определя се делът на всяка възрастова 
група в проценти (%) от общия брой регистри­
рани МПС.
5.2. Изчислява се осреднената стойност на 
възрастта на всяка група.
5.3.(2) Изчислява се претеглената средна 
възраст за всяка група като произведение от 
осреднените стойности на всеки възрастов 
период и процентната част на съответната 
група от общия брой.
5.4. Общата средна възраст на регистрира­
ните МПС е сборът от претеглените стойности 
на всички групи.“
5. Приложение № 2а към чл. 8, ал. 5 се 
изменя така:
„Приложение № 2а
към чл. 8, ал. 6
Изчисляване на количеството ИУМПС, 
необходимо за изпълнение на целите по чл. 8, 
ал. 2, т. 3 – 5 за съответната година:
Количеството ИУМПС, необходимо за из­
пълнение на целите по чл. 8, ал. 2, т. 3 – 5 за 
съответната година, се изчислява по следната 
формула:
КР = (ППооп/инд.) / Ек,
където:
КР е количеството ИУМПС (брой), необ­
ходимо за изпълнение на целите по чл. 8 от 
организацията по оползотворяване или лицето, 
което изпълнява задълженията си индивидуално 
за съответната година.
ППооп/инд. са пуснатите на пазара МПС 
(брой) за текущата година от членовете на 
съответната организация по оползотворяване 
на ИУМПС или от съответното лице, което 
изпълнява задълженията си индивидуално.
Ек – експлоатационен коефициент е продъл­
жителността на употреба по години на мо­
торните превозни средства в зависимост от 
тяхната категория и възраст при пускането 
им на пазара, определен по следната формула:
Ек = СВА – СВР,
където:
*СВА – Средна възраст на всички регистри­
рани МПС към 1 януари на годината, използвана 
за определяне на коефициента.
*СВР – Средна възраст на регистрираните 
МПС през годината, предхождаща годината, 
използвана за определяне на коефициента.
**Данните, послужили за определяне на 
СВА и СВР, се вземат от официално посочените 
данни съгласно чл. 27, ал. 5.
***Ек се определя ежегодно от изпълнител­
ния директор на ИАОС по начина, посочен в 
приложение № 2, и се публикува на интернет 
страницата на ИАОС до 15 февруари на теку­
щата година.“
§ 2. В Наредбата за определяне на реда и раз­
мера за заплащане на продуктова такса, приета 
с Постановление № 76 на Министерския съвет 
от 2016 г. (обн., ДВ, бр. 30 от 2016 г.; изм. и доп., 
бр. 60 от 2018 г., бр. 2 от 2021 г. и бр. 91 от 2021 г.), 
се правят следните изменения и допълнения:
1. В чл. 12 се създава ал. 3:
„(3) С оглед на проверка на документа по 
ал. 2, т. 1 изпълнителният директор на ПУДООС
или оправомощено от него длъжностно лице 
изготвя и предоставя ежедневна справка на 
звената „Пътна полиция“ при Столична ди­
рекция на вътрешните работи (СДВР) или 
при областните дирекции на МВР (ОДМВР), 
съдържаща данни за броя и номер на рамата на 
МПС, за които е платена продуктова такса по 
сметката на ПУДООС от лицето, което пуска 
на пазара МПС, или от лицето, което въвеж­
да/внася МПС за лична употреба. Справката 
се изготвя в електронен формат, в табличен 
вид, като се разделя по категории и възраст 
съобразно платената продуктова такса и се 
предоставя по електронен път.“
2. В чл. 24, ал. 7 се създава изречение второ: 
„Организацията по оползотворяване отказва 
възстановяване на сумата, когато за платеното 
възнаграждение е изпълнила задълженията и 
целите по чл. 14, ал. 1 от ЗУО и министърът 
на околната среда и водите е издал заповед по 
реда на чл. 59, ал. 3 от ЗУО.“
3. Приложение № 2 към чл. 3, ал. 1, т. 2 се 
изменя така: